ΓΡΑΠΤΗ ΕΡΩΤΗΣΗ E-2274/02

υποβολή: Armando Cossutta (GUE/NGL) προς την Επιτροπή

(24 Ιουλίου 2002)

Θέμα: Ανικανότητα οικονομικής και διοικητικής διαχείρισης του προγράμματος LIFE99/NAT/IT/6254 — Τρεβίζο

Αναλύοντας την αλληλογραφία μεταξύ της Επιτροπής και του Οργανισμού Περιφερειακού Φυσικού Δρυμού του ποταμού Sile όσον αφορά το πρόγραμμα LIFE99/NAT/IT/6254 Μια ολοκληρωμένη προσέγγιση για τη διατήρηση τωνγρών περιοχών του Sile συνάγεται ότι η διοικητική διαχείριση του προγράμματος είναι μάλλον ελλειμματική.

Η Επιτροπή τονίζει στην προαναφερθείσα αλληλογραφία:

- ότι το πλαίσιο διαθεσιμότητας των οικονομικών πόρων είναι μάλλον συγκεχυμένο

- ότι υφίστανται λάθη στις προβλεπόμενες δαπάνες

- ότι το ποσοστό χρηματοδότησης εκ μέρους του επωφελουμένου δεν έχει κατατεθεί και ότι η Επιτροπή δεν έχει μέχρι σήμερα ενημερωθεί

- ότι δεν τηρήθηκε τοποδειχθέν χρονοδιάγραμμα

- ότι σημειώθηκαν επανειλημμένες και ελάχιστα δικαιολογημένες καθυστερήσεις στην αποστολή των εκθέσεων

- ότι η δεύτερη ενδιάμεση έκθεση δεν παρέχει λεπτομερείς ή επαρκώς σαφείς πληροφορίες για μεγάλο τμήμα των δράσεων.

Εξάλλου η Επιτροπή, αισθάνθηκε τηνποχρέωση να διαψεύσει τις δηλώσεις που απέδωσε στους εκπροσώπους της η εφημερίδα La Tribuna di Treviso της 24ης Μαρτίου καθόσον δεν ανταποκρίνονται σε όσα δηλώθηκαν κατά τη διάρκεια της αποστολής.

1. Δεν θεωρεί η Επιτροπή ότι χρειάζεται να πραγματοποιηθεί επειγόντως τεχνική και λογιστική επιθεώρηση προκειμένου να εξακριβωθεί η χρήση των κοινοτικών πόρων που προορίζονται για το πρόγραμμα LIFE99/NAT/IT/6254;

2. Στην περίπτωση που φανερωθούν λογιστικές παρατυπίες, δεν θεωρεί η Επιτροπή ότι πρέπει να αξιώσει από τις αρμόδιες αρχές την επιστροφή των πόρων·

Απάντηση της κας Wallstrm εξ ονόματος της Επιτροπής

(20 Σεπτεμβρίου 2002)

Εις απάντηση στη γραπτή ερώτηση του Αξιότιμου Μέλους σχετικά με το προαναφερόμενο έργο LIFE-Φύση Swatch — Ολοκληρωμένη προσέγγιση για τη διατήρηση τωνγροτόπων του Sile, η Επιτροπή

πληροφορεί ότι διενήργησε ήδη επιτόπια τεχνική επιθεώρηση στις 22 Μαρτίου 2002. Κατόπιν της επισκέψεως, απεστάλησαν εγγράφως στον δικαιούχο της χρηματοδότησης του έργου, στις 28 Μαρτίου 2002, μια σειρά ερωτημάτων και αίτημα για νέα ενδιάμεση έκθεση. Ο δικαιούχος έστειλε νέα ενδιάμεση έκθεση, στις 15 Μαΐου 2002, συνοδευόμενη από αίτημα για τροποποιήσεις και παράταση του έργου. Η Επιτροπή απέρριψε αυτό το αίτημα, στις 11 Ιουνίου 2002, λόγω ορισμένων οικονομικών και τεχνικών ζητημάτων.

Η τελική τεχνική έκθεση και η οικονομική έκθεση αναμένεται να παραδοθούν την 31η Δεκεμβρίου 2002. Σύμφωνα με τις Καθιερωμένες Διαχειριστικές Διατάξεις, τους κανόνες που διέπουν τα έργα LIFE, τόσο η Επιτροπή, όσο και το Ελεγκτικό Συνέδριο δύνανται να διενεργούν επιθεωρήσεις ανά πάσα στιγμή, σύμφωνα με τον δημοσιονομικό κανονισμό της 21ης Δεκεμβρίου 1977(1). Οι εν λόγω επιθεωρήσεις δύνανται να διεξάγονται επί τόπου και να περιλαμβάνουν εξέταση των εργασιών που ολοκληρώθηκαν, καθώς και των λογαριασμών και των εγγράφων που αφορούν το έργο. Βάσει των πληροφοριών που παρέχονται στην τελική τεχνική έκθεση και στην οικονομική έκθεση, θα εξακριβώνεται κατά πόσονπάρχει ανάγκη για διενέργεια περαιτέρω επιθεωρήσεων.

Η Επιτροπή επιστρέφει τις επιλέξιμες δαπάνες μόνον για εργασίες οι οποίες είναι βέβαιον ότι έχουν εκτελεσθεί, σύμφωνα με την συμφωνημένη πρόταση έργου. Σε περίπτωση ανεπαρκούς ολοκλήρωσης των εργασιών, θα απαιτηθεί από τον δικαιούχο να επιστρέψει μέρος ή το σύνολο των πληρωμών που έχει ήδη λάβει από την Επιτροπή.

(1) Δημοσιονομικός κανονισμός της 21ης Δεκεμβρίου 1977 εφαρμοζόμενος επί του γενικού προϋπολογισμού των Ευρωπαϊκών Κοινοτήτων, ΕΕ L 356 της 31.12.1977.